**ELŐTERJESZTÉS**

**A KÉPVISELŐ-TESTÜLET**

**2020. február 3.-i rendes ülésére**

**Előterjesztés**

**Önkormányzati kiadvány kézbesítési feladatai**

A napirendet tárgyaló ülés dátuma: 2020.02.03.

A napirendet tárgyaló ülés: Képviselő-testület

Az előterjesztést készítette: jegyző

Előterjesztő: polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása:**

**2. Jogszabályi hivatkozások:** ----

**3.Költségkihatások** **és egyéb szükséges feltételeket, illetve megteremtésük javasolt források:**

**4. Tényállás bemutatása:**

Az elmúlt években jelentős problémát jelentett az önkormányzat számára a ***,,Telki Napló,,*** önkormányzati havilap kézbesítésének megoldása.

Kezdetben a kézbesítési feladatokat az önkormányzat karbantartó személyzete végezte az egyéb feladatai terhére. Munkaszervezési okok miatt az utóbbi években a közösségi szolgálat keretében külső segítőket kellett a kézbesítéshez igénybe venni. A kézbesítés ezen módja - a közreműködők egyéb irányú elfoglaltsága pl. nyári szünet, illetve hogy ez a segítség kizárólag a hétvégi időszakra terjedt ki, stb. - nehezen volt tervezhető.

2019.évben az önkormányzat egyedi megbízás keretében további külső segítőket vett igénybe, de még így sem tudta minden esetben lefedni a település teljes területén történő kézbesítést.

Sajnos több olyan visszajelzés érkezett a hivatalhoz, hogy a kézbesítés során több háztartás részére nem jutott el a kézbesítendő kiadvány, szórólap.

Ezen helyzetben felmerült a kérdés, hogy mennyire tudja hosszútávon az önkormányzat megoldani a kézbesítési feladatokat. Az elmúlt időszakban az a gondolat is felmerült, hogy a háztartások részére történő kézbesítés helyett az önkormányzat a település területén több ponton helyezzen el elosztó ládákat, ahonnan a későbbiekben mindenki szabad belátása szerint el tudja venni az újságot, hozzá tud jutni az aktuális lapszámhoz.

Kérem a képviselő-testületet az előterjesztés megtárgyalására.

Telki, 2020. január 10.

Deltai Károly

Polgármester

**Határozati javaslatok**

**Telki község Önkormányzat**

**Képviselő-testülete**

**/2020. (I. .) Öh. számú**

**Határozata**

**Önkormányzati kiadvány kézbesítési feladatai**

Telki község Képviselő-testülete úgy határoz, hogy a ***,,Telki Napló ,,*** önkormányzati havilap kézbesítését a háztartások postaládáiba történő kézbesítés formája helyett, 2020………………….. hónaptól a település több pontján elhelyezett Átvételi Pontokon történő elhelyezéssel oldaná meg, ahonnan a lakók az újságokat maguk tudják átvenni.

Az Átvételi Pontokon elhelyezett Újság tároló szerkezetek kihelyezésére már 2020. április elején sor kerülne, így a tényleges átállás időpontjáig a kézbesítéssel el nem jutott lapszámokhoz a háztartások innen már hozzá tudnak férni

Az Átvételi Pontok pontos helyét a könnyű hozzáférés szempontját figyelembe véve a Polgármesteri Hivatal fogja meghatározni, melyről a lakosságot a Telki Naplón keresztül fogja értesíteni.

**Felelős:** Polgármester

**Határidő:** azonnal

